New National Party

New National Party (NNP) er et politisk parti på Grenada. Det er et konservativt parti.Martin, John Angus: «'National Democratic Congress», i A–Z of Grenada Heritage, Oxford: Macmillan Caribbean, 2007, s. 175. 

Partiet ble etablert i 1984, etter at en USA-ledet invasjon hadde fjernet det revolusjonære militærrådet som hadde tatt makten etter intern strid i People's Revolutionary Government. NNP ble dannet for å skape en motvekt mot New Jewel Movement, som ledet revolusjonen etter statskuppet i 1974, og mot Maurice Bishop Patriotic Movement, oppkalt etter statsministeren som ble henrettet etter den interne maktkampen blant de revolusjonære. NNP ble dannet ved at flere partier gikk sammen: Grenada National Party (GNP) ledet av Herbert Blaize, National Democratic Party (NDP) ledet av George Brizan og Grenada Democratic Movement (GDM) ledet av Francis Alexis.

Partiet vant 14 av 15 seter ved valget i 1984. Herbert Blaize ble statsminister. Partiet opplevde intern strid og splittelse, noe som resulterte i grunnleggelsen av National Democratic Congress i 1987. NNP tapte valget i 1990 til NDC. Partiet kom tilbake ved valget i 1995 og kunne på ny danne regjering, denne gang med Keith Mitchell som statsminister. På grunn av at to parlamentsmedlemmer gikk over til opposisjonen, ble det skrevet ut nyvalg i 1999.  NNP vant da alle 15 seter i parlamentet med 62,2 % av stemmene.«Election for House of Representatives 1999», International Foundation for Electoral Systems. I 2003 vant partiet gjenvalg på nytt, men denne gang med et flertall på 8 av 15 seter.«Election for House of Representatives 2003», International Foundation for Electoral Systems.

Partiet tapte regjeringsmakten som følge av valget i 2008, der NNP fikk fire parlamentsmedlemmer innvalgt.«Election for House of Representatives 2008», International Foundation for Electoral Systems. NNP gjenvant regjeringsmakten ved valget i 2013, da det vant alle 15 seter i parlamentet.«Election for House of Representatives 2013», International Foundation for Electoral Systems. Keith Mitchell ble da statsminister for andre gang.«Grenada profile. Leaders», BBC News. 

NNP er medlem av Den karibiske demokratiske union i Den internasjonale demokratiske union.«Caribbean Democrat Union (CDU)» , Den internasjonale demokratiske union.

Referanser

Kategori:Politiske partier på Grenada